Lionel Messi er á eftir markameti Pele . Getty / Tim Clayton Lionel Messi hefur slegið ófá metin á glæsilegum ferli en Arnar Björnsson komst að því að fleiri met gætu fallið á nýju ári . Það eru fastir liðir eins og venjulega í spænska fótboltanum , Barcelona er á toppnum . Þetta er áttunda árið af síðustu tíu þar sem Katalónarnir eru í efsta sæti þegar nýtt ár gengur í garð . Sjö sinnum af þessum átta skiptum hefur liðið síðan orðið Spánarmeistari . Lionel Messi er markahæstur með 13 mörk , einu marki meira en Karim Benzema hjá Real Madríd og það þrátt fyrir að spila ekki fjóra fyrstu leikina vegna meiðsla . Árið var bara nokkuð þokkalegt hjá honum , hann skoraði 50 mörk . Það er hans næst slakasti árangur undanfarin 10 ár . Fyrir sjö árum skoraði sá argentínski 91 mark en árið áður helmingi færri . Þá urðu mörkin „ aðeins “ 45 . Messi er þegar búinn að bæta mörg met og það eru fleiri í sjónmáli . Argentínumaðurinn er búinn að skora 618 mörk fyrir Barcelona og vantar 26 í viðbót til að slá met Brasilíumannsins Pele sem skoraði 643 lið fyrir Santos 1956 - 1974 . Messi vantar 62 leiki til að verða sá leikjahæsti í 120 ára sögu Barcelona . Xavi á metið en hann spilaði 767 leiki fyrir Katalóníufélagið . Líklegt má telja að Barcelona komist í meistaradeildina á næstu leiktíð , þá getur Messi jafnað við Ryan Giggs sem skoraði á sextán leiktíðum með Manchester United í deild þeirra bestu . Keppni í La Liga hefst á nýjan leik 4. janúar en þá verður grannaslagurinn í Katalóníu á heimavelli Espanol .